****

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002911253 2024 08233 001 000 060 107 04 007**

**Датум: 18. 10. 2024. године**

**Л А П О В О**

 На основу члана 30. став 5. Закона о предшколском васпитању и образовању („Службени гласник РС“, број 18/2010, 101/2017, 113/2017, 10/2019 и 129/2021), члана 37. став 1. тачка 10. Статута општине Лапово (,,Службени гласник општине Лапово”, бр. 2/19) Скупштина општине Лапово, на седници одржаној дана 18. октобра 2024. године, доноси

**OДЛУКУ**

**О УТВРЂИВАЊУ 20% ВЕЋЕГ БРОЈА ДЕЦЕ У ВАСПИТНИМ ГРУПАМА У УСТАНОВИ ЗА ДЕЦУ ПРЕДШКОЛСКОГ УЗРАСТА „НАША МЛАДОСТ“ ЛАПОВО У РАДНОЈ 2024/2025. ГОДИНИ**

 **I**  УТВРЂУЈЕ СЕ да Установа за децу предшколског узраста „Наша младост“ Лапово, у школској 2024/2025. години, може формирати васпитне групе са већим бројем деце од норматива утврђених Законом о предшколском васпитању и образовању, с тим да повећање не пређе 20% од броја деце који се уписују у васпитну групу у складу са критеријумима које прописује министар.

 **II**  Ову одлуку објавити у „Службеном гласнику општине Лапово“.

**О б р а з л о ж е њ е**

 Правни основ за доношење ове одлуке садржан је у одредбама члана 30. став 5. Закона о предшколском васпитању и образовању којима је прописано да ако не постоји могућност за формирање васпитних група у складу са ставом 3. овог члана (који утврђује број деце која се уписују у васпитну групу, према узрасту), оснивач може утврдити мањи односно највише 20% већи број деце од броја који се уписује у васпитну групу, у складу са критеријумима које прописује министар.

 Установа за децу предшколског узраста „Наша младост“ Лапово, обратила се Захтевом за давање сагласности на предлог Одлуке о повећању броја деце по васпитним групама у ПУ „Наша младост“ Лапово 16. септембра 2024. године.

 Оправданост за доношење Oдлуке о повећању броја деце у васпитној групи, за 20%, налази се у потреби да према исказаним потребама родитеља, сва деца буду обухваћена васпитно-образовним радом у складу са нормативом о броју деце у васпитним групама утврђеним законом.

 Увећањем од 20% броја уписане деце у односу на број деце који је прописан чланом 30. став 3. закона, неће умањити квалитет услова за боравак, васпитање и oбразовање деце у предшколској установи.

 На основу наведеног, донета је Одлука као у диспозитиву.

 **ПРЕДСЕДНИЦА СКУПШТИНЕ**

 **Мирела Раденковић**